môže sa každý dostať z koktavosti?
verím, že každý môže výrazne zlepšiť svoju plynulosť reči a prekonať zajakavosť, zbaviť sa koktavosti. otázka je, či práve toto má byť primárny cieľ.
som presvedčený, že keď začneme na sebe pracovať, pracovať so svojimi emóciami a so svojimi, často negatívnymi myšlienkami a budeme aktívne používať svoju reč bez toho, aby sme sa vyhýbali sociálnym situáciám, tak sa dá so zajakavosťou celkom príjemne žiť.
plynulosť, resp. jej výrazné zlepšenie príde ako dôsledok zmien, ktoré sme urobili ako ľudia. preto nie je až tak dôležité sa zameriavať na zajakavosť, ako na to, koho vytváram zo seba ako človek.
zajakavosť nevnímam ako niečo, čo je spojené priamo s poruchou reči. pozerám sa na túto problematiku zo širšieho uhlu pohľadu. podľa mojich skúseností je zajakavosť, veľmi stručne povedané iba dôsledok toho, že sa bojíme prejaviť, máme nízke sebavedomie, riešime to, čo si o nás bude myslieť okolie a tým si vytvárame slučku negatívnych emócií, ktorá nám zas bráni hovoriť bez strachu, slobodne.